Powell-doktrinen er en journalistisk betegnelse for de principper for militært engagement, som general Colin Powell byggede sin udenrigspolitik på, da han som USA´s stabschef var øverste leder for de amerikanske styrker i Golfkrigen. Doktrinen bygger i høj grad på Weinberger Doktrinen (Caspar Weinberger var Powells tidligere chef og forgænger som minister).